钦定古今图书集成/明伦汇编/氏族典/第501卷 > 《苏州府志》 > 陆琰
## 钦定古今图书集成/明伦汇编/氏族典/第501卷 > 《苏州府志》 > 陆琰

按《陈书陆琰传》：“琰字温玉，吏部尚书琼之从父弟也。
父令公，梁中军宣城王记室参军。琰幼孤，好学，有志
操。州举秀才，解褐宣惠始兴王行参军，累迁直嘉德
殿学士。太建初，为武陵王明威府功曹史，兼东宫管
记。丁母忧去官。五年，卒，时年三十四。至德二年，追赠
司农卿。琰寡嗜欲，鲜矜竞，游心经籍，晏如也。”